Anett Kontaveit

Anett Kontaveit (sündinud 24. detsembril 1995 Tallinnas) on Eesti tennisist.

Ta on esimene eestlanna, kes on jõudnud naiste üksikmängus maailma esikümnesse (1. novembril 2021 WTA 8. koht; kõrgeim koht WTA 2., 6. juuni 2022) ning pääsenud WTA aastalõputurniirile (2021)."Kontaveit alistas WTA finaalturniiri avamängus maailma kolmanda reketi" ERR Sport, 10.22.2021.

Kontaveit on 2022. aasta 13. veebruari seisuga võitnud kuus WTA turniiri."Kontaveit teenis maratonfinaali abil kuuenda WTA turniirivõidu" ERR Sport, 13.02.2022.
20. juunil 2023 teatas ta, et lõpetab tervislikel põhjustel profikarjääri.

Alates 2015. aastast on ta valitud igal aastal Eesti parimaks naistennisistiks.

 Hariduskäik 
Ta on õppinud Püünsi Põhikoolis ja lõpetanud 2016. aastal Audentese Spordigümnaasiumi. 2020. aasta sügisest õpib ta Ameerika Ühendriikides Indiana ülikoolis psühholoogiat.Anu Säärits. Kontaveit psühholoogiaõpingutest: proovisin juurat ka, aga see polnud see ERR Sport, 11.01.2021.

 Tennis 
Kontaveidi kõrgeim koht WTA edetabelis on 2. (6. juuni 2022) ja paarismängus 95. (2. märts 2020).

Juunist 2018 kuni aprillini 2021 oli tema treener Nigel Sears.Anett Kontaveit leidis juba uue treeneri!. Ohtuleht.ee, 04.06.2018.

Augustist 2021 kuni 2022. aasta juuni alguseni treenis teda endine Venemaa tipptennisist (alates oktoobrist 2006 ATP 20.) Dmitri Tursunov.Anett Kontaveit: proovime, kuidas uue treeneriga koostöö sujub ERR Sport, 18.08.2021.Meelis Naudi. Anett Kontaveit on treeneri osas otsuse teinud Delfi Sport, 20.09.2021. Kohe pärast Tursunovi ametisseastumist, perioodil 2021. aasta augustist kuni oktoobri lõpuni, võitis Kontaveit järjest neli WTA turniiri ja jõudis 30 maailma parema naistennisisti seast kiiresti maailma esikümnesse. Oluline saavutus oli 2021. aastal Kontaveidi WTA aastalõputurniirile jõudmine ja seal teise koha võitmine. 6. juunil 2022 jõudis Kontaveit maailma naistennisistide edetabelis Eesti tennisistide kõigi aegade kõrgeimale, teisele kohale.Kontaveit tegi Eesti tenniseajalugu, Kanepi taas 40 parema seas ERR Sport, 06.06.2022.Kontaveit ja Tursunov ei jätka koostööd ERR Sport, 06.06.2022.

Kontaveit oli Eesti esireket 14. septembrist 2015 kuni 26. veebruarini 2023,Kontaveit langes 34 kohta ja Kanepi tõusis üle pika aja Eesti esireketiks ERR, 27.02.2023 22. maist kuni 27. maini 2023 ja taas alates 12. juunist 2023. Alates 10. aprillist 2017 on ta WTA edetabelis esisajas.https://www.wtatennis.com/players/318425/anett-kontaveit#rankingshistory Kontaveidist sai esimene välismaalane, kes on võitnud Venemaal nii Moskva kui ka Peterburi turniiri.Anett Kontaveit tuli kaotusseisust kiiresti välja ja alistas Jelena Ostapenko Tennisnet.ee, 12.02.2022. 20 järjestikuse sisehallimängu võiduga tõusis ta pärast Peterburi turniiri võitmist 13. veebruaril 2022 alates 1989. aastast peetavas maailma naistennisistide arvestuses kuuendale kohale. Teda edestasid Steffi Graf 43, Monica Seles 32, Lindsay Davenport 22, Justine Henin 22 ja Jana Novotná 21 järjestikuse võiduga.Courtney Nguyen. Stats Corner: How does Anett Kontaveit's indoor winning streak stack up? WTA koduleht, 11.02.2022.Imelist seeriat jätkav Kontaveit tammub tenniselegendide kandadel Postimees, 13.02.2022. Tema võiduseeria kestis lõpuks 22 mängu.Sabalenka lõpetas Kontaveidi pika võiduseeria ERR, 22.04.2022 Pärast Peterburi turniiri võitu oli ta kuue eelnenud kuu jooksul võitnud viis WTA turniiri, pidanud WTA turniiridel 44 kohtumist ja võitnud neist 38.Courtney Nguyen. Champions Corner: Kontaveit on how she rebounded to win the St. Petersburg title WTA koduleht, 14.02.2022.

 Treenerid 
 Treener Aeg Ülle Milk 2001–2007 Andrei Luzgin 2008–2010 Märten Tamla 2011–2012 Peeter Lamp 2013–2016 Paul McNamee 2014–2015 Glenn Schaap 2016–2018 Nigel Sears 2018–2021 Ain Suurthal 2021–2021(ainult katseajal) Dmitri Tursunov 2021–2022 Torben Beltz 2022–

 Sportlaskarjäär ja saavutused 
Anett Kontaveit tuli 2009. aastal kõigi aegade noorimana (13-aastaselt) täiskasvanute Eesti meistriks. Samuti tuli ta täiskasvanute seas Eesti meistriks ka 2010. aastal, võites finaalis Margit Rüütlit.

 2011 
Jaanuaris 2011 võitis ta Tallinnas peetud ITF-i 10 000 USA dollari suuruse auhinnafondiga tenniseturniiri.http://sport.err.ee/index.php?06120008

5.–6. veebruaril 2011 mängis ta esimest korda Eesti Fed Cupi naiskonnas ning pääses WTA edetabelisse 7. veebruaril.

14. novembril 2011 asus Kontaveit maailma juunioride edetabelis 18. kohal.Anett Kontaveit saidil coretennis.net

2011. aasta Prantsusmaa lahtistel tennisemeistrivõistlustel jõudis Kontaveit noorteturniiril neidude üksikmängu veerandfinaali, kus kaotas teisena asetatud venelannale Irina Hromatšovale 4:6, 1:6.

 2012 
pisi|Anett Kontaveit 2012. aasta USA lahtistel meistrivõistlustel
WTA turniiri debüüdi tegi Anett 16-aastaselt 7. aprillil 2012, kui mängis 220 000 dollari suuruse auhinnafondiga Kopenhaageni turniiril. Valikmängude avaringis alistas ta 23-aastase slovakitari Lenka Wienerová (WTA 260) 6:4, 6:1.Kontaveit alustas WTA debüüti võidukalt, Postimees, 07.04.2012. Teises ringis alistas ta Prantsusmaa tennisisti Kristina Mladenovici (WTA 161) 6:1, 6:7 (6:8), 6:3.Anett Kontaveit alistas Kopenhaagenis maailma 161. reketi, Err.ee, 08.04.2012. Otsustavas ringis jäi ta alla Annika Beckile (WTA 185.) 6:4, 3:6, 0:6.Anett Kontaveit nägi kaotuses positiivset, Postimees, 10.04.2012.

2012. aasta USA lahtiste meistrivõistluste noorteturniiril pääses Anett Kontaveit finaali. Turniiri avaringis alistas ta Lõuna-Aafrika Vabariigi esindaja Madrie Le Roux' 6:4, 6:3. Teises ringis oli ta väga tasavägises mängus parem ameeriklanna Alexandra Kiickist 6:0, 6:7 (4:7), 7:6 (7:4) ja kolmandas ringis alistas ta Katerina Siniakova 6:4, 6:4. Veerandfinaalis oli Kontaveidi vastaseks juunioride esireket Taylor Towsend, kellest ta sai jagu tulemusega 6:4, 6:4.Anett Kontaveit alistas US Openil maailma esireketi, Err.ee, 07.09.2012.
Poolfinaalis võitis ta tulemusega 6:2, 7:6 (7:4) ameeriklanna Victoria Duvali (WTA 562). Finaalis oli tema vastaseks ameeriklanna Samantha Crawford (WTA 393.), kellele Anett kaotas tulemusega 7:5, 6:3.

 2013 
2013. aasta juuni alguses võitis Anett Moskvas toimunud 25 000 dollari suuruse auhinnafondiga ITF-i turniiri. Finaalis alistas ta turniiril esimese asetuse saanud türklanna Cagla Büyükakcay 6:1, 6:1.Anett Kontaveit võitis Moskvas toimunud turniiri finaalis esimese asetusega türklannat, Postimees.ee, 01.06.2013.

2013. aasta Wimbledoni noorteturniiri avaringis alistas Anett Kontaveit austraallanna Sara Tomici 6:1, 6:0. Teises ringis sai Kontaveit jagu prantslanna Fiona Ferrost tulemusega 6:1, 6:1. Kolmandas ringis kaotas Kontaveit turniiril esimest paigutust omanud Belinda Bencicile Šveitsist tulemusega 4:6, 6:4, 2:6. Koos Läti esindaja Jeļena Ostapenkoga jõudis ta neidude paarismängus samuti kolmandasse ringi, kus kaotati Šveitsi-Slovakkia paarile Belinda Bencic – Petra Uberalová.

Oktoobris 2013 võitis ta Austraalias Margaret Riveris peetud 25 000 dollari suuruse auhinnafondiga tenniseturniiri. Finaalis alistas ta tulemusega 6:2, 6:4 ameeriklanna Irina Falconi. See oli tema karjääri üheksas ITF-turniiri võit.

 2014 
2014. aasta hooaja avaturniiril Uus-Meremaal Aucklandis jõudis Anett 18-aastaselt valikmängude kaudu esimest korda WTA tenniseturniiri põhitabelisse,Kontaveit jõudis esimest korda WTA põhiturniirile Postimees, 30.12.2013. kui oli alistanud Nicole Gibbsi 2:6, 6:3, 6:2, kolmanda asetusega Shelby Rogersi 6:1, 6:2 ja Irina Falconi 6:3, 7:6 (8). Põhiturniiri 1. ringis kaotas Kontaveit Julia Goergesele 6:4, 6:7 (3), 6:7 (2).

Juunis Nottinghamis toimunud 50 000 USA dollari suuruse auhinnafondiga turniiril jõudis Kontaveit veerandfinaali, kus ta kaotas Andrea Hlaváčkovále 7:6, 0:6, 4:6.

 2015 
2015. aasta USA lahtiste meistrivõistluste valikmängudes alistas Kontaveit Stephanie Vogti, Maria-Teresa Torro-Flori ja Naomi Broady ning jõudis põhiturniirile.
 Põhiturniiri avaringis alistas ta 7:5, 6:2 austraallanna Casey Dellacqua (WTA 60.).
 Teises ringis alistas ta 7:5, 6:4 Anastassija Pavljutšenkova (WTA 31.).
 Kolmandas ringis alistas ta 6:2, 3:6, 6:0 Madison Brengle'i (WTA 47.).
 Neljandas ringis kaotas ta 2:6, 1:6 Venus Williamsile (WTA 23.).

 2016 
2016. aasta märtsis Mehhikos Monterreys 250 000 USA dollari suuruse auhinnafondiga turniiril alistas ta esimeses ringis slovakitari Dominika Cibulková (WTA 57.) 6:4, 6:4. Teises ringis alistas ta itaallanna Sara Errani (WTA 17.) 6:1, 6:3. Mäng kestis 54 minutit. Veerandfinaalis alistas ta tulemusega 6:1, 6:4 ameeriklanna Nicole Gibbsi (WTA 104.). Poolfinaalis kaotas ta belglanna Kirsten Flipkensile (WTA 73.) 6:7(6), 4:6.

 2017 
Aasta algul oli Kontaveit WTA edetabelis 121. mängija.

Jaanuaris osales ta Austraalia lahtistel meistrivõistlustel, kus tuli avaringis vastu võtta kaotus Maria Sakkari vastu 0:6, 4:6. Samas kuus võitis Kontaveit Andrézieux-Bouthéon ITF-i turniiril finaalis Ivana Jorovici 6:4, 7:6.

Veebruaris jõudis ta 32 parema hulka Ungaris toimunud Hungarian Ladies Openil.

2017. aasta aprillis Šveitsis Bielis toimunud 250 000 dollari suuruse auhinnafondiga Bieli WTA turniiril alistas ta esimeses ringis Briti tennisisti Heather Watsoni (WTA 110.) 7:6 (2), 6:2. Teises ringis oli ta parem venelanna Jevgenija Rodinast (WTA 78.) 6:3, 6:2 ja veerandfinaalis belglanna Elise Mertensist (WTA 68.) 7:5, 6:7. Poolfinaalis alistas ta valgevenelanna Alaksandra Sasnoviči (WTA 108.) 6:4, 4:6, 7:5. Mäng kestis 2 tundi ja 23 minutit. Selle võiduga pääses Kontaveit esimest korda WTA turniiri finaali. Tema finaalivastaseks oli 17-aastane tšehhitar Markéta Vondroušová (WTA 233.), kellele ta kaotas 4:6, 6:7 (6).

Aprilli teises pooles toimunud Stuttgardi tenniseturniiri teises ringis võitis ta WTA edetabelis 6. kohal asunud Garbiñe Muguruza 2:6, 7:6 (1), 6:1.Anett Kontaveit jõudis karjääri väärtuslikema võiduga Stuttgardis veerandfinaali!, Delfi, 26.04.2017. Veerandfinaali kaotas ta endisele maailma esireketile Marija Šarapovale 3:6, 4:6.

2017. aasta mais Hispaanias Madridis 5,9 miljoni dollari suuruse auhinnafondiga tenniseturniiril Mutua Madrid Open alistas ta valikmängude esimeses mängus ameeriklanna Julia Boserupi (WTA 87.) 6:3, 6:2. Teises ringis kaotas ta colombialanna Mariana Duque-Mariñole (WTA 98.) 3:6, 3:6. Vaatamata kaotusele pääses ta n-ö õnneliku kaotajana põhiturniirile, kus kaotas WTA edetabelis 22. kohal paiknevale Coco Vandeweghele 4:6, 6:7.

16. mail 2017 alistas ta Rooma WTA tenniseturniiri teises ringis naiste tennise maailma esireketi Angelique Kerberi 6:4, 6:0. Veerandfinaalis kaotas ta edetabeli 4. reketile Simona Halepile 2:6, 4:6.

2017. aasta Prantsusmaa lahtistel meistrivõistlustel võitis ta avaringis rumeenlanna Monica Niculescu (WTA 53.) 7:5, 6:1. Järgmises ringis jäi Kontaveit alla Garbiñe Muguruzale 7:6, 4:6, 2:6.

13. juunil toimunud Ricoh Open avaringis võitis ta tšehhitari Kristýna Plíškovát 6:7, 6:3, 6:1, järgmises ringis Belgia tennisisti Kirsten Flipkensit 3:6, 6:1, 6:2. Veerandfinaalis võitis Carina Witthöfti 6:3, 6:1 ja poolfinaalis ukrainlanna Lesja Tsurenkot 6:3, 6:7, 6:2. Finaalis võitis ta venelanna Natalja Vihljantsevat 6:2, 6:3. Kontaveit sai sellega oma esimese WTA turniirivõidu.

4. juulil toimunud Wimbledoni turniiri avaringis võitis ta Hispaania tennisisti Lara Arruabarrenat 6:2, 6:4. 6. juulil toimunud teises ringis võitis ta 55 minutiga venelanna Darja Kassatkina 6:3, 6:2. 8. juulil toimunud kolmanda ringi kohtumises tuli alla jääda Caroline Wozniackile 6:3, 6:7, 2:6.

18. juulil toimunud Gstaadi turniiri avaringis võitis ta itaallanna Martina Trevisani 6:1, 6:3. 19. juulil võitis ta venelanna Anna Kalinskajat kolmes setis 6:4, 4:6, 6:4. 21. juulil alistas ta sakslanna Carina Witthöfti 6:2, 6:4. 23. juulil kaotas ta finaalis Kiki Bertensile 4:6, 6:3, 1:6.

14. augustil kaotas Kontaveit Cincinnati turniiri esimeses mängus Petra Kvitovále 6:1, 6:7 (2:7), 3:6. Connecticut Openil kaotas ta esimeses mängus tšehhitar Mirjana Lučić-Baronile 4:6, 7:6 (7:3), 3:6. USA lahtistel meistrivõistlustel 31. augustil toimunud avamängus kaotas Kontaveit Lucie Šafářovále (WTA 34.) 7:6 (7:5), 1:6, 4:6 ning langes välja.

USA lahtiste meistrivõistluste järgsetel turniiridel piirdus Kontaveit ühe või kahe mänguga: Guangzhous võitis Jasmine Paolinit, kuid kaotas Lizette Cabrerale; Wuhanis kaotas Magda Linettele; Pekingis kaotas Daria Gavrilovale, Linzis kaotas Mihaela Buzarnescule; Luxembourgis võitis Jana Cepelovat, aga kaotas Heather Watsonile.Anett Kontaveiti mängud WTA Touri kodulehel

 WTA turniiride finaalid üksikmängus 
Seisuga 13. veebruar 2022 on Anett Kontaveit võitnud kuus WTA turniiri.

 Aasta Tulemus Kuupäev Turniir Koht Väljakukate Auhinnafond Finaalivastane Tulemus 2017finalist 16. aprill 2017 Ladies Open Biel Bienne Biel, Šveits kõvakate 250 000 USD Markéta Vondroušová 4:6, 6:7 (6:8) 2017võitja 18. juuni 2017 Ricoh Open Rosmalen, 's-Hertogenboschi vald, Holland muru 250 000 USD Natalja Vihljantseva 6:2, 6:3 2017finalist 23. juuli 2017 WTA Swiss Open Gstaad, Šveits savi-liivaväljak 250 000 USD Kiki Bertens 4:6, 6:3, 1:6 2018finalist 29. september 2018 Wuhan Open Wuhan, Hiina kõvakate 2 746 000 USD Arõna Sabalenka 3:6, 3:6 2019finalist 28. aprill 2019 Stuttgart Open Stuttgart, Saksamaa liivaväljak 886 077 USD Petra Kvitová 3:6, 6:7 (2:7) 2020finalist 9. august 2020 Palermo Open Palermo, Itaalia liivaväljak 202 250 USD Fiona Ferro 2:6, 5:7 2021finalist 7. veebruar 2021 Grampians Trophy Melbourne, Austraalia kõvakate 235 820 USD Ann Li finaali ei mängitud 2021finalist 26. juuni 2021 Eastbourne International Eastbourne, Suurbritannia muru 565 530 USD Jelena Ostapenko 3:6, 3:6 2021võitja 28. august 2021 Tennis in the Land Cleveland, USA kõvakate 236 000 USD Irina-Camelia Begu 7:6 (7:5), 6:4 2021võitja 26. september 2021 Ostrava Open Ostrava, Tšehhi kõvakate 565 530 USD María Sákkari 6:2, 7:5 2021võitja 24. oktoober 2021 Kremlin Cup Moskva, Venemaa kõvakate 565 530 USD Jekaterina Aleksandrova 4:6, 6:4, 7:5 2021võitja 31. oktoober 2021 Transylvania Open Cluj-Napoca, Rumeenia kõvakate 235 238 USD Simona Halep 6:2, 6:3 2021finalist 17. november 2021 WTA aastalõputurniir Guadalajara, Mehhiko kõvakate 5 000 000 USD Garbiñe Muguruza 3:6, 5:72022võitja13. veebruar 2022St. Petersburg TrophyPeterburi, Venemaakõvakate703 580 USDMaría Sákkari5:7, 7:6 (7:4), 7:5 2022finalist 26. veebruar 2022 Qatar Total Open Doha, Katar kõvakate 2 331 698 USD Iga Świątek 2:6, 0:6 2022finalist 2. oktoober 2022 Tallinn Open Tallinn, Eesti kõvakate 251 750 USD Barbora Krejčíková 2:6, 3:6

Eesti naistennisetippude omavahelised kohtumised
Anett Kontaveit on Eesti naiste varasema esinumbri Kaia Kanepiga pidanud kodupubliku ees kaks rohket tähelepanu pälvinud ajaloolist kohtumist:
 21. novembril 2017 Saku Suurhallis toimunud Eesti Meedia Tennis Cupi mängu võitis Kaia Kanepi (7:5, 5:7, 6:3);Fotod: Kanepi alistas kõrgetasemelise kohtumise järel Kontaveidi ERR Sport, 21.11.2017.Suur galerii: vaata, kes tulid Kaia Kanepi ja Anett Kontaveidi supermatši vaatama Postimees/Elu24, 21.11.2017.
 1. oktoobril 2022 Tondil Foruse tennisekeskuses toimunud WTA turniiri Tallinn Open poolfinaalis toimunud mängu võitis Anett Kontaveit (6:4, 6:4).Eesti tennise derbi võitis Anett Kontaveit ja jõudis Tallinn Openi finaali Tennisnet.ee, 01.10.2022.Anu Säärits. Kontaveit mängust Kanepiga: see oli eriline hetk ERR Sport, 01.10.2022.

22. oktoobril 2022 tegid Anett Kontaveit ja Kaia Kanepi Eesti tennise ajalugu sellega, et esimest korda oli WTA edetabeli esikolmekümnes (ehk maailma 30 parima naistennisisti seas) korraga kaks eestlast: 37-aastane Kanepi oli WTA edetabelis 29. ja 26-aastane Anett Kontaveit 3. kohal.Christopher Krutto. Kanepi ja Kontaveit tegid Eesti tennise ajalugu Postimees Sport, 17.10.2022.

 Tunnustus 
 2012 ja 2015 – aasta noorsportlane
 2015, 2016, 2017, 2018, 2019, 2020, 2021 ja 2022 – Eesti parim naistennisist
 2021 – Anett Kontaveidi auks nimetati roosisort "Anett" (aretajad Mart ja Mari Ojasalu)Telesaade "Jõulud ETVga", esmaeeter 24.12.2021. 
 2021 – riiklik spordipreemia
 2023 – Eesti Kultuurkapitali kehakultuuri ja spordi sihtkapitali aastapreemia 
 2023 – Eesti Tenniseliidu auliige 
 2024 – Valgetähe III klassi teenetemärk

 Isiklikku 
Tema ema on Ülle Milk (sündinud Miller, 1965), kes oli ka tema esimene treener (2001–2009). Isa on endine korvpallur Andrus Kontaveit (sündinud 1958). Tema vanaisa oli endine rahandusminister ja jäähokiföderatsiooni president Rein Miller (1938–2017).Rein Miller ESBL-is 

Tema elukaaslane on alates 2022. aasta kevadest jalgpallur Brent Lepistu, neil on septembris 2024 sündinud poeg Leon Enzo.

 Viited 

 Välislingid 

 Anett Kontaveidi koduleht

 Anett Kontaveidi andmed WTA Touri kodulehel (inglise keeles)
 Jaan Martinson "Anett Kontaveit: väikeste sammudega tennisetippu" Postimees, 4. juuli 2014
 Jaan Martinson "Kontaveit otsib universaalset juhendajat" Postimees, 4. juuli 2014
 "Anett Kontaveit tippu jõudmise valemist: jäärapäine tuleb olla" ERR Sport, 27. oktoober 2018

Kategooria:Eesti tennisistid
Kategooria:Valgetähe III klassi teenetemärgi kavalerid
Kategooria:Sündinud 1995